— 246 — 



par le dit terme, toutefïois qu'il leur plerat sans estre pris à 

 achoison, mais par ce terme que il le lasseront emplir, il n'an 

 porront ne devront demander ovelle à madame. Et, par ce 

 terme, les chers et chevauls des diz admoisonneurs, les bestes 

 qu'il bailleront es gens du pays pour faire charroy, ne autres 

 bestes charrians, alant ne retournant en la dite saunerie, ne 

 aussi les biens des serviteurs de la dite salnerie ne seront prises 

 ne arrestées par nule personne ainssi come il est acostumez 

 anciainement en gardant le proffit de madame et les privilèges 

 et drois de ladite salnerie; et aura li maistres de ladite saunerie 

 par le dit terme cognoissance sur les serviteurs de la ditte sau- 

 nerie et sur touz autres faiz tuchanz le fait de la ditte salnerie, 

 exceptez de cas qui requèrent pugnition de corps, qui venra à 

 la cognoissance du bailli. Et prieront et requerront madame et 

 ses gens les fèvres de son Bourt de Salins qui font chaudières, 

 que toutefïois que mestier sera, à la mission des diz admoison- 

 neurs f[acent] et ouvrent es ouvraiges de la ditte saunerie. Item, 

 feront les diz admoisonneurs reparer et mettre en estât les 

 angins, chenauls et moisonnemenz neccessaires à reparer et 

 mettre en estât présent en la ditte saunerie, et aussi la citerne; 

 et, la mission que il feront pour ce, veue et examinée par le 

 trésorier de Dole, leur sera comptée et rabatue sur leur premier 

 paiement qu'il feront de leur dit admoisonnement. Et ce lais et 

 admoisonnement par la manière ci-dessus contenue, nous, en 

 nom de ma ditte dame, leur avons bailliez et délivrer et, ou nom 

 que dessus, leur avons promis tenir et garder fermement par 

 ledit terme, et supplions par ces présentes ma ditte dame que 

 le dit lais et admoisonnement en la forme et manière ci-dessus 

 declairiez, vuille confermer, ratifier et approuver par ces lettres. 

 En tesmoing de veritez, nous avons mis nouz seels pendanz à 

 ces présentes lettres données le xm jour du mois de janvier 

 l'an de grâce mil ccc sexante-six. — Lesquelles lettres et le bail 

 et admoisonnement, avecques les promesses, conditions et toutes 

 autres choses contenues en icelles, nous, pour nous, nos hoirs et 

 successeurs, loons, gréons, approuvons et confermons et vou- 

 lons estre de telle force et value comme se par nostre parsonne 

 avoient esté faites, et les promettons en bonne foy tenir, garder 

 et acomplir entièrement senz corrumpre, senz faire ne soffrir à 



